Luigi Faidutti

Mons. Luigi Faidutti, nassût a Scrut di San Lenart ai 11 di Avrîl dal 1861, al fo un religjôs e politic furlan.

Al tache a studià prin a Cividât e po a Udin. Intal 1880 al cjape la citadinance austriache e al jentre in 'Seminari a Gurize, par sei ordenât predi intal 1884.
Al va a studià a Viene e si lauree in teologjie intal 1888, par tornâ a Gurize a insegnâ in Seminari.

A cjaval dal secul al si met une vore in mostre intal ambit social, tant che al è elet deputât de contee di Gurize e Gardiscje a Viene e intal 1913 l'imperadôr al conferìs il titul di Cjapitani de principescje contee di Gurize e Gardiscje.

Il 25 di Otubar dal 1918, Luigi Faidutti al pronuncie al prin discors in lenghe furlane intun Parlament, domandant il dirit ae autonomie e ae autodeterminazion dal popul furlan.

Dopo de Grande Vuere, cul passaç dal Friûl orientâl tal stât talian, al è considerât come tancj altris un pericolôs austriacant, e al è inviât da Sante Sede in Lituanie. Al mûr a Königsberg (Prussie orientâl) intal 1931.

 Bibliografie 
 P. CAUCIG, Attività sociale politica di Luigi Faidutti (1861/1931), Udin 1977

Faidutti, Luigi
Categorie:Friûl austriac